text: ঝিনাইদহে যাত্রীবাহি বাস খাদে নারীসহ ৩০ যাত্রী আহত - দৈনিক এই আমার দেশ
  ঝিনাইদহে যাত্রীবাহি বাস খাদে নারীসহ ৩০ যাত্রী আহত
  আসিফ কাজল, ঝিনাইদহঃ ঝিনাইদহের কালীগঞ্জ উপজেলার পাতিবিলা নামক স্থানে যাত্রীবাহি বাস নিয়ন্ত্রন হারিয়ে খাদে পড়ে নারীসহ অন্তত ৩০ জন আহত হয়েছেন। বৃহস্পতিবার দুপুরে কালীগঞ্জ-কোটচাঁদপুর সড়কের পাতিবিলা ইটভাটা এলাকায় এ দুর্ঘটনা ঘটে। কালীগঞ্জ থানার ওসি মুহা: মাহফুজুর রহমান জানান, জীবননগর থেকে সাজিম পরিবহণের একটি বাস কালীগঞ্জ আসার পথে বাসটি নিয়ন্ত্রন হারিয়ে রাস্তার পাশের খাদে উল্টে যায়। এতে বাসে থাকা নারীসহ অন্তত ৩০ জন আহত হন। খবর পেয়ে কালীগঞ্জ ফায়ার সার্ভিসের কর্মীরা স্থানীয়দের সহযোগিতায় আহতদের উদ্ধার করে। কালীগঞ্জ উপজেলা স্বাস্থ্য কমপ্লেক্সের চিকিৎসক সম্পা মোদক জানান, আহতদের প্রাথমিক চিকিৎসা দিয়ে বেশ কয়েকজনকে যশোর ২৫০ শয্যা হাসপাতালে পাঠানো হয়েছে। হাসপাতালে প্রায় ৩০ জন আহত রোগীকে আনা হয়। এদের মধ্যে ৬ জনের অবস্থা গুরুতর হওয়ায় তাদের উন্নত চিকিৎসার জন্য যশোর পাঠানো হয়েছে।